ເສດຖາ ທະວີສິນ

**ເສດຖາ ທະວີສິນ** (ເກີດ  15 ກຸມພາ ຄ.ສ. 1962) ຊື່ຫຼິ້ນວ **ນິດ** ເປັນ ນັກທຸລະກິດ ແລະ ນັກການເມືອງຊາວໄທ ເປັນ ນາຍົກລັດຖະມົນຕີຄົນທີ 30 ຂອງໄທ, ອະດີດຫົວໜ້າບໍລິຫານ ແລະ ປະທານບໍລິສັດແສນສິຣິ  ພາຍຫຼັງການປະຊຸມຮ່ວມກັນຂອງລັດຖະສະພາ ໃນວັນທີ 22 ສິງຫາ 2023, ເສດຖາ, ເປັນຜູ້​ທີ່​ສົມຄວນ​ໄດ້​ຮັບ​ການ​ແຕ່ງ​ຕັ້ງ​ເປັນ​ນາຍົກລັດຖະມົນຕີ (ຜູ້​ສະໝັກ​ຮັບ​ເລືອກ​ຕັ້ງ) ຂອງ ​ພັກ​ເພື່ອໄທ ​ໄດ້​ຮັບ​ການ​ອະນຸມັດ​ໃຫ້​ດຳລົງ​ຕຳ​ແໜ່​ງນາຍົກລັດຖະມົນຕີ ຖັດຈາກ​ພົນ​ເອກ ປຣະຍຸດ ຈັນ​ໂອຊາ.

ເສດຖາ ໄດ້ຮັບການສຶກສາໃນປະເທດ ສະຫະລັດອາເມລິກາ, ລາວຮ່ວມກໍ່ຕັ້ງບໍລິສັດ ແສນສິຣິ ໃນປີ 1988, ເຊິ່ງຕໍ່ມາກາຍເປັນທຸລະກິດພັດທະນາອະສັງຫາລິມະຊັບທີ່ໃຫຍ່ທີ່ສຸດຂອງປະເທດໄທ. ແລະເຮັດໃຫ້ເສດຖາ ເປັນນັກທຸລະກິດອະສັງຫາລິມະຊັບທີ່ຊົງອິດທິພົນ ລາວເປັນໝູ່​ສະໜິດ​ຂອງ ​ທ່ານ​ທັກສິນ ຊິນນະ​ວັດ ​ແລະ​ອະດີດ​ນາຍົກລັດຖະມົນຕີ​ໄທ ຍິ່ງ​ລັກ ຊິນນະ​ວັດ. ແລະເປັນໜຶ່ງໃນຜູ້ສະໝັກ 3 ທ່ານຈາກພັກເພື່ອໄທ, ຮ່ວມກັບ ແພທອງທານ ຊິນນະວັດ, ລູກສາວຫລ້າຂອງ ທ່ານທັກສິນ, ແລະ ໄຊກະເສມ ນິຕິສິລິ, ອະດີດໄອຍະການສູງສຸດ ໃນ ການເລືອກຕັ້ງທົ່ວໄປ 2023

## ໄວເດັກ ແລະການສຶກສາ 
ເສດຖາ ທະວີສິນ ເກີດໃນວັນທີ 15 ກຸມພາ 1962 ທີ່ກຸງເທບມະຫານະຄອນ. ໂດຍ​ການ​ເຕີບ​ໂຕ​ມາໃນ​ຄອບ​ຄົວ​ທີ່​ຮັ່ງ​ມີ  ລາວ​ເປັນ​ລູກ​ຊາຍ​ພຽງ​ຄົນດຽວຂອງ ຮ້ອຍເອກອຳນວຍ ທະວີສິນ  ແລະຊົດຊ້ອຍ ທະວີສິນ (ນາມສະກຸນເກົ່າ ຈູຕະກຼລ​)  ລາວຮຽນ​ຈົບ​ປະ​ລິນ​ຍາ​ຕີ. ສາຂາເສດຖະສາດ ມະຫາວິທະຍາໄລ ແມຊຊາຊູເຊຕສ໌  ແລະປະລິນຍາໂທ ສາຂາດ້ານການເງິນ ບັນດິດວິທະຍາໄລແຄລຣ໌ມອນຕ໌ (Claremont Graduate University) ໃນ ສະຫະລັດ  ໃນຊີວິດຄອບຄົວ ແຕ່ງດອງກັບແພດຍິງ ພັກພິໄລ (ນາມສະກຸນເກົ່າ: ປລັດຣັກສາ) ມີລູກນຳກັນ 3 ຄົນ.

## ການເຮັດວຽກ 
ຫຼັງຈາກຮຽນຈົບໃນປີ 1986, ລາວໄດ້ກັບຄືນມາເຮັດວຽກໃນປະເທດໄທ ເພື່ອເຮັດວຽກເປັນຜູ້ຊ່ວຍຜູ້ຈັດການຜະລິດຕະພັນຂອງພຣອກເຕີຣ໌ ແອນດ໌ ແກມເບິລ (Procter & Gamble) ເປັນເວລາ 4 ປີ   ຕໍ່ມາລາວໄດ້ຮ່ວມກໍ່ຕັ້ງແສນສິຣິ ໃນປີ 1988, ເຊິ່ງໄດ້ກາຍເປັນຫນຶ່ງໃນບໍລິສັດພັດທະນາອະສັງຫາລິມະສັບທີ່ໃຫຍ່ທີ່ສຸດໃນ ປະເທດໄທ  ພາລະໜ້າທີ່ຂອງລາວ ສ່ວນໃຫຍ່ປະກອບດ້ວຍການວາງແຜນເຊີງຍຸດທະສາດ, ການບໍລິຫານ ແລະການຂັບເຄື່ອນທຸລະກິດທີ່ກຳລັງເຕີບໂຕຕາມແຜນຂອງຄະນະກຳມະການບໍລິຫານຂອງບໍລິສັດ.

ໃນປີ 2020 ລາວຊື້ທີ່ດິນທີ່ແພງທີ່ສຸດ ລາຄາ 3,9 ລ້ານບາດຕໍ່ຕາລາງວາ ເທິງຖະໜົນສາຣະສິນ ຕິດກັບສວນລຸມພິນີ ເຊິ່ງແຕ່ກ່ອນເປັນບ່ອນຕັ້ງອາຄານສຳນັກງານຂອງ ບມຈ. ທີ ໄລຟ໌ ປະກັນຊີວິດ ດ້ວຍການບໍລິຫານຈັດການຂອງເສດຖາ ແສນສິຣິ ຍັງຄົງສາມາດເຕີບໂຕໄດ້ ເຖິງຈະຢູ່ໃນຊ່ວງການລະບາດທົ່ວໄປຂອງໂຄວິດ ພາຍໃຕ້ກົດໝາຍເລືອກຕັ້ງໄທ ເສດຖາບໍ່ສາມາດຄອບຄອງຫຸ້ນໃນບໍລິສັດໃດໆໄດ້ ດ້ວຍເຫດນີ້, ຈຶ່ງໂອນຫຸ້ນທັງໝົດໃນແສນສິຣິ ຄິດເປັນສັດສ່ວນ 4.4% ຂອງທຶນຈົດທະບຽນບໍລິສັດ ໃນວັນທີ່ 8 ມີນາ 2020.

### ການວິພາກວິຈານ 
ໃນວັນທີ 17 ສິງຫາ 2023 , ທ່ານ ຊູວິດ ກະມົນວິສິດ ໄດ້ຍື່ນຄໍາຮ້ອງຟ້ອງຕໍ່ທ່ານເສດຖາ ກັບ ພົນຕຳຫຼວດເອກ ສຸຣະເຊດ ຫັກພາລ   ເພື່ອສືບສວນການຊື້ທີ່ດິນຂອງລາວໃນປີ 2020, ເຊິ່ງຊູວິດອ້າງວ່າເສດຖາ ແລະແສນສິຣິ ມີພຶດຕິກຳຫຼີກເວັ້ນພາສີ ເສດຖາຕອບໂຕ້ໂດຍການຍື່ນຮ້ອງຟ້ອງຊູວິດ ໃນຂໍ້ຫາໝິ່ນປະໝາດ ແລະຮຽກຮ້ອງຄ່າເສຍຫາຍ 500 ລ້ານບາດ ຈາກການຈັດຖະແຫຼງຂ່າວຂອງລາວ ໃນວັນທີ່ 3 ສິງຫາ 

## ວຽກ​ງານ​ການ​ເມືອງ 
​ໃນ​ໄລຍະ ​ວິ​ກິດ​ການ​ການ​ເມືອງ​ຂອງ​ໄທ​ປີ 2013-2014, ທ່ານ​ໄດ້​ຄັດຄ້ານ​ການ​ເຄື່ອນ​ໄຫວຂອງກຸ່ມ ກປປສ ພາຍຫຼັງ ​ການ​ກໍ່​ລັດຖະປະຫານ​ໃນ​ປີ 2014 ຢູ່​ໄທ . ​ລາວຖືກຄະນະຮັກສາຄວາມສະຫງົບແຫ່ງຊາດ ເອີ້ນໄປ​ລາຍ​ງານ​ຕົວທີ່ຫໍ​ປະຊຸມ​ກອງທັບ​ບົກ  ພາຍຫຼັງເມື່ອ​ເກີດ ການແຜ່ລະບາດຂອງພະຍາດໂຄວິດ-19 ແລະ ການປະທ້ວງທີ່ນຳພາໂດຍກຸ່ມເຍົາວະຊົນ ລາວ​ໄດ້​ວິຈານການບໍລິຫານ​ສະຖານະ​ການດັ່ງກ່າວຂອງລັດຖະບານໃນຂະນະນັ້ນ 

​ໃນການ​ເລືອກ​ຕັ້ງ​ທົ່ວ​ໄປ​ໃນ​ປີ 2023, ລາວ​ໄດ້​ຮັບ​ເລືອກ​ຕັ້ງ​ເປັນ​ໜຶ່ງ​ໃນ​ສາມ​ຄົນ ເປັນຜູ້​ທີ່​ສົມຄວນ​ຈະ​ໄດ້​ຮັບ​ການ​ແຕ່ງ​ຕັ້ງ​ເປັນ​ນາຍົກລັດຖະມົນຕີ (ຜູ້​ສະໝັກ) ຂອງ ​ພັກເພື່ອ​ໄທ ​ໃນ​ວັນ​ທີ 5 ​ເມສາ 2023   ລາວ​ມັກ​ຕາມຫຼັງ​ຜູ້​ສະໝັກ​ອີກ​ຄົນ​ໜຶ່ງ​ຂອງ ​ແພທອງທານ ຊິນ​ນະ​ວັດ, ​ໃນ​ຜົນການ​ສຳ​ຫຼວດບຸກຄົນ​ທີ່​ສະໜັບສະໜູນ​ການ​ເປັນນາ​ຍົກ​ລັດ​ຖະ​ມົນ​ຕີ ລາວ​ໄດ້​ເລີ່​ມລົງ​ໂຄສະນາ​ຫາ​ສຽງ​ຈາກ ເຂດ​ຄອງ​ເຕີຍ ​ໃນກຸງເທບມະຫານະຄອນ. ແລະ​ໄດ້​ກ່າວ​ຄໍາ​ປາ​ໄສ​ຄັ້ງ​ທໍາ​ອິດ​ຂອງ​ຕົນ​ຢູ່ ແຂວງພິຈິດ ​ໃນ​ກາງ​ເດືອນ​ເມສາ​, ລາວ​ກ່າວ​ຢູ່ ​ແຂວງ​ເລີຍ ​ວ່າ, ພັກ​ເພື່ອໄທບ ຈະບໍ່ຮ່ວມຈັດຕັ້ງລັດຖະບານ​ກັບ ພັກ​ພະລັງປະຊາຣັດ ແລະ ພັກ​ລວມທ​ສ້າງຊາດ ຍ້ອນມີສ່ວນຮ່ວມໃນການກໍ່ລັດຖະປະຫານ 2014 

ຫຼັງ​ຈາກ​ການ​ເລືອກ​ຕັ້ງ​ໃນ​ວັນ​ທີ 14 ພຶດ​ສະ​ພາ​ແລ້ວ, ພັກເພື່ອ​ໄທ​ໄດ້​ຮັບ​ອັນ​ດັບ​ທີ 2 ຮອງ​ຈາກ ​ພັກ​ກ້າວໄກ ​ແລະ​ໄດ້​ເຂົ້າ​ຮ່ວມ​ອີກ 6 ພັກ​ເພື່ອ​ສ້າງ​ຕັ້ງ​ລັດ​ຖະ​ບານ​  . ແນວໃດກໍຕາມ, ພິທາ ລິ້ມຈະເລີນຣັດ ບໍ່​ໄດ້ຄະ​ແນນ​ສຽງ​ໃຫ້ດຳລົງຕຳແໜ່ງ​ນາ​ຍົກ​ລັດ​ຖະ​ມົນ​ຕີ​ ໃນ​ການ​ລົງ​ຄະ​ແນນ​ສຽງ​ຄັ້ງ​ທຳ​ອິດ​ໃນ​ວັນ​ທີ 13 ກໍ​ລະ​ກົດ  . ຕໍ່ມາມະຕິຂອງລັດຖະສະພາໃນວັນທີ່ 19 ກໍລະກົດ ຫ້າມການສະເໜີຊື່ພິທາຊ້ຳ ໃນສະໄໝປະຊຸມດຽວກັນ ພັກ​ກ້າວໄກຈຶ່ງ​ໄດ້​ມອບ​ສິດ​ໃຫ້​ພັກ​ເພື່ອໄທ ​ພັກພູມໃຈໄທ ​ເຂົ້າ​ຮ່ວມ​ລັດຖະບານ​ໃນ​ວັນ​ທີ 7 ສິງຫາ​, ເວລາຕໍ່​ມາ ພັກ​ພະລັງປະຊາຣັດ ​ແລະ ​ພັກ​ລວມໄທສ້າງ​ຊາດ ໄດ້ເຂົ້າ​ຮ່ວມ​ລັດ​ຖະ​ບານ​ຂອງ​ພັກເພື່ອໄທ​ເຊັ່ນ​ດຽວ​ກັນ ເຖິງວ່າມັນ​ຈະ​ຂັດ​ກັບ​ຄຳ​ໝັ້ນ​ສັນ​ຍາ​ທີ່​ໄດ້​ໃຫ້​ໄວ້​ກ່ອນ​ການ​ເລືອກ​ຕັ້ງ ແຕ່ເສດຖາກ່າວວ່າມີຄວາມຈໍາເປັນ   

ຕໍ່ມາ, ສານລັດຖະທໍາມະນູນ ປະຕິ​ເສດ​ຕໍ່​ຄຳ​ຮ້ອງ​ສະ​ເໜີ​ຂອງຜູ້ກວດການແຜ່ນດິນ ໃຫ້ສືບສວນ​ການຂັດແຍ້ງຄໍ່ລັດຖະທຳ​ມະນູນ​ຂອງ​ມະຕິ​ຣັດຖະສະພາ​ ທີ່​ຫ້າມ​ບໍ່​ໃຫ້ສະເໜີຊື່ພິທາອີກຄັ້ງ ​ເຮັດ​ໃຫ້​ພັກເພື່ອ​ໄທ​ ມີ​ມະຕິ​ສະ​ເໜີຊື່​ເສດຖາ ໃຫ້ທີ່ປະຊຸມ​ຮ່ວມ​ລັດຖະສະພາພິຈາລະນາ ເພື່ອ​ພິຈາລະນາ​ຮັບຮອງ​ເອົາ​ຕໍາ​ແໜ່​ງນາຍົກລັດຖະມົນຕີທີ່​ຄາດ​ວ່າ​ຈະ​ມີ​ຂຶ້ນ​ໃນ​ວັນ​ທີ 22 ສິງຫາ​  , ເຊິ່ງເສດຖາຈະ​ສະ​ແດງ​ວິ​ໄສ​ທັດ. ອະທິບາຍເປົ້າໝາຍຂອງລາວໃນຖານະເປັນນາຍົກລັດຖະມົນຕີ ແລະຕອບຄຳຖາມຂອງລັດຖະສະພາ  ດ້ວຍການສະໜັບສະໜູນຂອງ ທັກສິນ ຊິນນະວັດ  ຢູ່ເບື້ອງຫຼັງ. ໃນວັນທີ 22 ສິງຫາ 2023, ລາວ ໄດ້ຮັບການອະນຸມັດຈາກລັດຖະສະພາ. ໃຫ້ດຳລົງຕຳແໜ່ງເປັນນາຍົກລັດຖະມົນຕີຄົນທີ 30 ຂອງໄທ  ຫຼັງພັກເພື່ອໄທສະເໜີຊື່ ໂດຍຈາກທັງ​ສະພາ​ຜູ້​ແທນ​ລາຊະ​ດອນ ​ແລະ​ວຸດທິສະພາ​ ເສດຖາ​ໄດ້​ຮັບສຽງສະໜັບສະໜູນ 482 ສຽງ​ຈາກຈຳນວນ​ສະມາຊິກ​ທັງ​ໝົດ 728 ທ່ານ ​ທີ່ ​ພຣະບາດສົມເດັດພຣະວະຊິຣະເກລົ້າເຈົ້າຢູ່ຫົວ. ໄດ້ມີພຣະຣາຊະໂອງການແຕ່ງຕັ້ງເປັນນາຍົກລັດຖະມົນຕີຄົນທີ 30 ແທນທີ່ພົນເອກ ປຣະຍຸດ ຈັນໂອຊາ  , ໂດຍມີພິທີສະໜອງພຣະບໍຣົມຣາຊະໂອງການ ໃນຕອນຄໍ່າຂອງມື້ຕໍ່ມາ ທີ່ສໍານັກງານພັກເພື່ອໄທ 
* ຄ.ສ. 2024 – 80px ເຄື່ອງລາຊະອິສະຣິຍາພອນອັນມີກຽດຕິຍົດຍີ່ງມຸງກຸດໄທ ຊັ້ນສູງສຸດ ມະຫາວະຊິຣະມຸງກຸດ (ມ.ວ.ມ.)

## ລຳດັບສາແຫຼກ 
## ເບິ່ງເພີ່ມເຕີມ 
* ແສນສິຣິ
* ພັກ​ເພື່ອໄທ
* ຄະນະຣັດຖະມົນຕີໄທ ຄະນະທີ່ 63

## ອ້າງອີງ 
## ແຫຼ່ງຂໍ້ມູນອື່ນ 
* 
* เศรษฐา ทวีสิน ที่เฟซบุ๊ก

ໝວດ:ນັກການເມືອງໄທ
ໝວດ:ບຸກຄົນທີ່ຍັງມີຊີວິດຢູ່
ໝວດ:ບຸກຄົນທີ່ເກີດໃນປີ ຄ.ສ. 1963